**«АБАЙ ҚҰНАНБАЙҰЛЫ ӨЛЕҢДЕРІННІҢ ТӘРБИЕЛІК МӘНІ»**

ШҚО, Жарма ауданы

«Суықбұлақ орта мектебі»КММ

Қаза тілі мен әдебиет пән мұғалімі

Карибаева Зауре Оразбаевна

Қазақ халының руханияттық дамуына толағай өзгерістер мен ерекше серпілістердің көзге айрықша шалынар сәті – ХІХ ғасырдың аяғы мен ХХ ғасырдың басы.

Абай Құнанбайұлының ақындық шығармашылығының негізгі бөлігі жас жеткіншектерде білім – ғылым негіздерін меңгеруге шақырады.

Ол болашақтың негізін қалаушы еңбеккер де, ғылым да «жаңа адам» жеткіншек болатына сеніммен қарады.

Абай сана – сезімді тәрбиелеудегі қоғамдық ортаның рөлін материалистік тұрғыдан түсіндіре білді.Адамның жақсы – жаман болуы,ақылды – ақылсыз болуы генетикалық негізге байланысты, ақсүйек тұқымнан шыққандар ақылды,батыр,алғыр болады деген буржуазиялық нәсілдік, идеалистік көзқарасқа қарама – қарсы.Абай адам мінезінің қалыптасуы тәрбиеге, ортаға байланысты екенін дәлелдеді.Өзінің отыз жетінші қара сөзінде: «Мен егер заң қуаты қолымда бар кісі болсам,адам мінезін түзеп болмайды деген кісінің тілін кесер едім», - дейді.

Ұлы Абайдың ұланғайыр бай мұрасының ішінде педагогикалық бағыттағы «Жасымда ғылым бар деп ескермедім», «Интернатта оқып жүр», «Ғылым таппай мақтанба», «Әсемпаз болма әрнеге», т.б шығармалары жастарды оқуға , өнерге, ғылымға шақырып өмірде босқа өткізбей еңбек етіп, білім алу керектігін насихаттайды.

Ақын Абай жастарға өнеге ғибрат болсын деп өз өміріндегі өкінішін жасырмайды, жастық шағында білім алып үлгеріп қал , кейін өкініп жүрме деп ескертеді. Жастық шақ – өмірдің асыл шағы , осы бағалы уақытты бос жібермеу керек. Әдемілік пен күш бәрі жастық шақта болмақ. Ал, адамды әдемі де, күшті ететін оның ақылы, білімі ары және еңбек – дей келе ол жастарды білімге, өнерге , өз қоғамына адал қызмет етуге шақырады.

Ұлы дана мұрасының биік нысанасы – әлеуметтік прогресс, мәдениет, өркениетке, өнер – білімге, ізігілік, имандылыққа үндеу. Ғасырлар бойы ата – баба армандаған тәуелсіздікке қолы жеткен еліміздің білім , тәрбие беру ізіндегі басты мақсаты – рухани жан дүниесі биік, жеке тұлға қалыптастыру. Өзінен бұрын өмір сүрген даналарына толқын – толқын ұрпақтардың қайта айнала соғып, жоғын іздейтіні әлмисақтан белгілі жай.

Қос ғасырдың тоғысында «Ғылым іздеп, дүниені көздеп» екі жаққа үңілген ұлы Абай, халықты өркениеттің өріне алып шығар амалды тапты. Ол ғылым мен білім , өнер үйрену жол еді. Заманның тұрпатын, ұлт тұрмысының кемшілікті тұстарын Абайдай көре білген, ұлы ақындай таныған жан кемде – кем.

Абай ақыл – ой санасы толысқан шағында ел билеу ісінен аулақтанып, ақындық өнер жолына түседі. Өз бетінше шығыс, батыс, орыс елдерді ақындарының , ойшыл оқымыстыларының еңбектерін оқып, білімін толықтырды.

Шығыс пен Батыс классиктерінің ағартушылық ой – пікірлерінен мол нәр алған ұлы ақын бала тәрбиесі мәселелеріне де кеңінен тоқталып, өзінің өлеңдері мен қара сөздерінде өзіндік көзқарасын білдіреді. Адам мінезіндегі орынсыз мақтап, ойсыздық, салғырттық, күншілдік, көрсеқызарлық сияқты жаман әдеттердің ақыл мен ойды тоздыратынын айта келіп, естігенді есте сақтау , көргенннен үлгі – өнеге алу, жаман әдет – дағдыдан бойын аулақ ұстау, нәпсіні ақылға жеңдіру, ұстамды болу сияқты адамгершілік қасиеттерді насихаттайды. «Егер есті кісінің қатарында болғын келсе , күніне бір мәртебе, болмаса жұмысында бір, ең болмаса айында бір, өмірді қалай өткізгенің жайында өзіңнен – өзің есеп ал», - дейді. Яғни, адамның өзін – өзі тәрбиелеу мәселесінің маңызы мен мәніне ерекше тоқталады.

Абайдың поэтикалық шығармалары мен қара сөздері пәлсаналық , этикалық, эстетикалық, психологиялық және педагогикалық ой – пікірлерге толы. Абай түсінігінше, табиғаи біздің санамыздан тыс және бізге тәуелсіз өмір сүреді. Біздің түйсігіміз бен қабылдауымыз, түсінігіміз айналадағы ақиқат шындық өмірдің сәулесі ғана. Оның ой – пікір құндылықтары сонысыменде ерекше.

Адам баласы «көзімен көріп, құлақпен естіп, қолмен ұстап, тілмен татып, мұрнымен иіскеп тыстағы дүниеден хабар алады» , - дейді Абай. Адам баласы анадан туғанда екі түрлі мінезбен туады. Бірі – ішсем , жесем , ұйықтасам деп туады.Бұлар – тәннің құмарлығы. Екіншісі – білсем екен деу – жан құмарлығы (жетінші сөз) деп ой түйіндей келе , «адам бойына жан құмарлығы арқылы жиналатын нәрсенің аты ақыл, ғылым ... ол таланттылық пен ерінбей еңбек еткен адамның қолына түседі» деген қорытынды жасайды.

Абайдың дүниенің дамуы жөніндегі көзқарасында диалектикалық сарын басым. Ол табиғат құбылыстарын өзара бір – бірімен байланыста, үнемі өзгерісте, дамуда болады, адамды қоршаған ортаның – табиғаттың ішкі сырын білім – ғылым арқылы білуге болады деп қарастырады.

Ұлы ағартушы өз айналасын қоршаған әділетсіздік қазақ халқын аздырып бара жатқанын , жас ұрпақты тәрбиелеуге теріс ықпалын тигізетіндігін байқап, халықты, әсіресе, жастарды, адамгершілікке тәрбиелеуге ерекше көңіл аударды.

Абайдың шығармаларында үнемі елдің алға жылжуына, өсіп – өркендеуіне шын ниетіпен тілеулес болғанын,қазақтың дамылсыз оқып – үйренгенін бар жан – тәнімен қалады. «Ғылып таппай мақтанба» деп, білімді игермейінше , биіктердің бағына қоймайтынын айтты.Абай шығармаларында арқау болған тақырыптық бірі – мысқылдықпен күрес. Ақын үнемі уайымсыз салғырттыққа, ойын – күлкіге салынбай, сергек болуға үндейді. Оны ұдайы еңбек арқылы шыңдап отыруды құп көреді. Сонымен қатар орынды әрекеттің уайым – қайғыны жеңетінін дәлелдеп, масылдықпен күрестің психологиялық қырларына терең бойлайды.

Абай өлеңдеріндегі «Еңбек етсең ерінбей, Тояды қарның тіленбей», «Тамағы тоқты, Жұмысы жоқты, Аздырар адам баласын», «Өзіңе сен , өзіңді алып шығар, Еңбегің мен ақылың екі жақтап» - деген қазыналы ойлар бәрімізге жақсы таныс. Әр адам осы түйінді тұжырымдарды санасына берік тоқып, өзінің тынымсыз, адал еңбегімен айналасына үлгі болу керек.

Жастар бойына дамытуға тиісті жоғары адамгершілік қасиеттер ретінде туған елге деген сүйіспеншілік пен ерлік , табандылық пен адалдық , парасаттылық пен сыпайлық, адамдарға қайырымдылықпен қарау, еңбек сүйгіштік , жарқын өмірге ұмтылушылық т.б. атап айтты. 1886 жылғы бір өлеңінде ақын:

Қартайдық , қайғы ойладық, ұлғайды арман,

Шошимын кейінгі жас балалардан.

Терін сатпай, телміріп көзін сатып,

Теп – тегіс жұрттың бәрі болды аларман, - деп өз кезіндегі жастардың осындай жағымсыз мінездерін қатаң сынға алды. Абай уақытын еңбексіз бос өткізетіндерді , еріншектерді, өсекшілерді, адамгершілік қасиетке ұмтылмайтындарды мейлінше жек көрді. Ондайлар туралы:

Осындай сыйдың жігіт елде мол – ақ ,

Бәрі де шаруаға келеді олақ.

Сырын түзер біреу жоқ,сыртын түзеп,

Бар өнері – қу борбай – сымпыс шолақ, - деп, күйзеле жазады ұлы ақын.

Абай шығармаларына зер салғанда біздер бүгінгі уақыт тұрғысынан бағамдап, баға берсек, оның білім мен ғылым жайлы ой – пікірлері, көркемдік сөз әлемі әлі де маңызы мен мәнін жоғалтпағанына көзіміз жете түседі. Білім мен ғылымды ұлы Абай бекерге сөз етпегеніне терең түйсінеміз. Келешектің сөзін ту еткен қасиетіне бас иеміз. Қасиеті мен кеиесі мол ұлағатты сөздерін бойтұмардай сақтап жүруіміздің сыры да осында.

Абай мұрасы – біздің ұлт болып бірлесуімізге , ел болып дамуымызға жол ашатын қастерлі құндылық.

Абай армны – халық арманы. Халық арманы мен аманатын орындау жолында аянбағанымыз абзал. Абайдың өсиет – өнегесі ХХІ ғасырдағы жаңа Қазақстанды осындай биіктерге жетелейді.

Пайдаланған әдебиеттір тізімі:

1.Абай Құнанбаев шығармаларының бір томдық толық жинағы. Алматы

2.Қазақстан мектебі журналы . Алматы 2009ж

3.Асан Омаров Бүгінгі – Абайтану Алматы 2013ж